ชื่อไทย: ปลาทองสิงห์ญี่ปุ่น
ชื่อสามัญ: Ranchu , Japanese lion head
ชื่อวิทยาศาสตร์: Carassius auratus
วงศ์ (Family): Cyprinidae
ถิ่นกำเนิด: พัฒนาสายพันธุ์ในประเทศญี่ปุ่น โดยเกิดจากการผสมกันระหว่าง ปลาทองหัวสิงห์จีน และมีการคัดสายพันธุ์ออกมา
รายละเอียด: เป็นปลาทองที่ค่อนข้างได้รับความนิยมแพร่หลายมากที่สุด เนื่องจากมีรูปร่างสวยงาม สีเข้มสดใส มีลำตัวสั้น หลังโค้งมนเป็นรูปครึ่งวงกลม เหมือนไข่ผ่าซีก สันหลังใหญ่หนาตั้งแต่โคนหัวจรด
ปลายหาง ส่วนหัวมีวุ้นละเอียด สามารถแบ่งได้ 3 ส่วน ได้แก่ ส่วนหัว บริเวณกระพุ้งแก้ม และเหนือริมฝีปาก
มีครีบหางต่อกับลำตัวเป็นมุมแหลม และข้อต่อหางโค้งต่ำเล็กน้อย ครีบก้นมีทั้งครีบเดี่ยวและครีบคู่ การกินอาหารกินได้ทั้งพืชและสัตว์เป็นอาหาร โดยอาหารธรรมชาติมักจะกินลูกน้ำ ไรแดง หนอนแดง ไส้เดือนน้ำ โดยอาหารธรรมชาติที่ให้กินจะเป็นอาหารที่มีชีวิตหรือไม่มีชีวิตก็ได้ ในปัจจุบันมักให้เป็นอาหารสำเร็จรูปเพื่อความสะดวกของผู้เลี้ยง 

ประเภท (Catalogy): ปลาทอง